સ્ત્રીઓમાં મેનોપોઝ દરમિયાન શારીરિક, માનસિક અને ભાવનાત્મક પરિવર્તન આવે છે. ચાલીસી વટાવ્યા પછી જેવી રીતે મહિલાઓએ જીવનની આ પ્રક્રિયામાંથી પસાર થવું પડે છે તેવી રીતે શું પુરૂષોમાં મેનોપોઝ આવી શકે..?? શું પુરૂષોને પણ ઉંમરના આ તબક્કે પરિવર્તનની આ સાઈકલ આવે છે.? મેડિકલભાષામાં જેને મેલ-મેનોપોઝ કે એન્ડ્રોપોઝ તરીકે ઓળખવામાં આવે છે તેના વિશે મેડિકલ કમ્યુનીટીમાં હાલમાં ડિબેટ ચાલુ છે. કેટલાક સંશોધનો અને તારણો જણાવે છે કે સ્ત્રીઓમાં મેનોપોઝની સ્થિતિમાં થતા ઘણાં એવા પરિવર્તનો સંપૂર્ણ પણે નહીં પરંતુ ઘણાખરાં અંશે પુરૂષોમાં પણ જોવા મળ્યા છે. પુરૂષો માસિકધર્મમાં આવતા નથી, પરંતુ પુરૂષોમાં સમયના આ તબક્કે શરીરમાં ઘણાં રાસાયણિક ફેરફાર થાય છે, જેમકે એન્ડ્રોજન/ટેસ્ટોસ્ટેરૉન ઘટવાની શરૂઆત થાય છે. હાર્ટ ડિસીઝ, મેદસ્વીતા, હાઈબ્લડ પ્રેશર અને ડાયબિટીઝની તકલિફ ઘરાવતા પુરૂષોમાં આ સમસ્યા ઉંમરના પ્રમાણમાં ઘણીવખત વહેલી થતી પણ જોવા મળી છે.